Esbjerg, den 15. maj 2022

Hansens Lager ApS

Malervej 15

6710 Esbjerg

Att. Hans Hansen

Ansøgning til stillingen som lagermedarbejder hos Hansen Lager ApS

**Frisk og erfaren lagermedarbejder med høje forventninger til mig selv**

Virksomheden Hansen Lager ApS er en international virksomhed, hvor trivsel og høj kvalitet er i centrum. Det vil jeg gerne være en del af. Jeg vil derfor gerne bidrage med mine mange års erfaring indenfor lager, hvor jeg altid løser mine arbejdsopgaver med høj kvalitet og med gode resultater. Det har jeg leveret i mine tidligere jobs og kan til enhver tid dokumentere det. I får også en kollega og en medarbejder, der sætter trivsel og et godt samarbejde højt og som bidrager til arbejdsdagen med en positiv indstilling. Jeg er altid klar på gode løsninger til gavn for kolleger og kunder.

**Hvorfor I skal vælge mig?**

* Jeg er født og opvokset i Danmark og taler flydende dansk
* Jeg er fleksibel ift. arbejdstider og kan arbejde dag og aften
* Jeg er mødestabil, da jeg har bil til rådighed
* Jeg har mere end 10 års erfaring fra lagerområdet og kender flere systemer
* Jeg er i god fysisk form
* Jeg kan fremvise ren straffeattest
* Jeg har et truckcertifikat og et kørekort kategori B med flere års erfaring
* Jeg har et godt kendskab til IT
* Jeg er en person der spreder glæde og positiv energi omkring mig
* Jeg arbejder meget struktureret og grundigt

**Hvem er jeg?**

Jeg trives både med at arbejde selvstændigt og med tildelte arbejdsopgaver. Jeg er positiv og vælger altid at være i godt humør. Jeg tager ansvar for mine arbejdsopgaver og viser vej for mine kolleger, når der er brug for det. Mine tidligere kolleger vil beskrive mig som en, der altid giver en ekstra hånd og mere til. Jeg arbejder grundigt og ordentligt med mine opgaver. Mine mange års arbejdserfaringer gør, at jeg kan bevare overblikket under travlhed. Alle disse egenskaber gør, at jeg kan bidrage positivt i jobbet som lagermedarbejder og levere gode og tilfredsstillende resultater. Jeg glæder mig til at høre fra jer.

Med venlig hilsen,

Mohammed Said